text: Danfoss øger indtjeningen
  29 oktober 2014 kl. 07.32
  Danfoss fortsætter de gode resultater. I de første ni måneder af 2014 er indtjeningen øget med 17 procent på baggrund af en omsætning på 25.7 milliarder kroner.
  - Vores fokus på at forbedre kvalitet, pålidelighed og produktivitet skaber fortsat gode finansielle resultater i et globalt marked præget af lav vækst. Det bringer os i en fordelagtig situation, hvor vi kan fokusere på ny innovation og initiativer, der skal få Danfoss til at vokse hurtigere, siger koncernchef Niels B. Christiansen.
  Behovet for infrastruktur, fødevareforsyning, energieffektivitet og klimavenlige løsninger fortsætter med at øge efterspørgslen efter Danfoss-teknologier.
  